मैं हिंदू हूं। भले ही मैं ने चारों वेद, 18 महापुराण और सैकड़ों उपनिषद पूरे नहीं पढ़े हैं, मगर अपने हिंदू होने पर मुझे गर्व है। गीता और रामचरित मानस मुझे जीवन की सच्ची राह दिखाते हैं। अपने देवी-देवताओं को मैं हर रोज़ नमन करता हूं। मैं नरेंद्र और अमित भाई जैसा ’पवित्र-हिंदू’ हूं या नहीं, मुझे नहीं मालूम; लेकिन मैं इतना जानता हूं कि मेरे भीतर भी एक पवित्र आत्मा है। इसलिए मुझे भी लगता है कि हिंदुस्तान, हिंदुस्तान ही रहे; ‘हिंदू-पाकिस्तान’ न बने।